Wise Observatoire
De Florence and George Wise Observatory ass en Observatoire vun der Universitéit vun Tel Aviv. Hie steet op engem 875 m héijen Hiwwel, 5 km westlech vun der Stad Mitzpe Ramon an der Negevwüst no beim Ramon-Krater an ass den eenzege reng wëssenschaftlech benotzten Observatoire an Israel.

Den Observatoire ass duerch eng Kooperatioun tëscht der Universitéit an der Smithsonian Institution am Joer 1971 entstanen an ass zu Éiere vum éischte President vun der Universitéit a senger Fra genannt ginn. Hien huet e Spigelteleskop vun der Entreprise Boller and Chivens mat engem Duerchmiesser vu ronn 1 Meter an e klengt 45-cm-Teleskop.

Fuerschungsschwéierpunkten am Wise Observatoire si Supernovaen, d'Sich no Exoplanéiten, souwéi d'Opspiere vun Asteroiden a Koméiten.

Kuckt och

Um Spaweck 		
  Websäit

Astronomesch Observatoiren an Israel